Antonio Mateo

Antonio Mateo Real (Luanco, 1927ko abenduaren 31 – Irun, 2012ko abuztuaren 3a). Irunen (Euskal Herrian) bizi izan zen margolari espainiarra da, eta olio-paisaiak, akuarela edo marrazkia ditu batez ere. Portzelana-dekoratzaile artistikoa ere izan zen.

Biografia 
Asturiasko Luancon jaioa. Gerra zibilaren ondoren, familiarekin Madrilera joan zen, eta han akademikoki eta artistikoki trebatu zen.

Madrilgo Arte eta Lanbide Artistikoen Eskolan ikasi zuen (Lehen Atala, La Palma kalea . Irakasle izan zituen Enrique Bráñez de Hoyos, José Ramón Zaragoza, Antonio Solís Ávila  eta José Nogué Massó. Bitarte horretan, Prado Museoan praktikatu ahal izan zuen, bertako  koadroen bertsioak zuzenean margotzeko baimena baitzuen. Aldi berean, hainbat aldizkaritan parte hartu zuen ilustratzaile gisa, eta Arte eta Lanbideetarako beka lortu.

1946an, Irungo Luso Española de Porcelanas enpresa (geroago Porcelanas Bidasoa) Madrilgo hainbat artistarekin harremanetan jarri zen eta dekoratzaile gisa lan egiteko eskaintza egin zien. Antonio Irunera joan zen horietako batzuekin, eta bertan dekorazio artistikoaren sailean lan egin. Ondoren, sail horren ardura hartu zuen, 1987an erretiroa hartu zuen arte. Portzelanaren gainean egindako lan batzuk Gipuzkoako Ondare Bildumen Zentroan, Gordailua-n,  daude.

Bidasoako, Pasaiako badiako edo Pancorboko edo Picos de Europa mendietako paisaiak zituen gustukoen.

Berrogei bat bakarkako erakusketa egin zituen eta hainbat ekitaldi eta erakusketa kolektibotan parte hartu zuen. Horietako azkena Irunen egin zen, 1999an, "Bidasoaldeko Margolariak – Pintores del Bidasoa" izenarekin. Bakarkako azken erakusketa 1990ean egin zuen, Irunen, bere adopzioko hirian. Ondoren, osasun-konplikazioek pintura pixkanaka uztera behartu zuten.

Hainbat sari jaso zituen, besteak beste, Madrilen, Udazkeneko Aretoan (1963ko Udazkeneko XXXIV. Aretoa), Pintoreen eta Eskultoreen Elkarteak antolatua, eta paisaiaren hirugarren domina lortu zuen. Aipatzekoak dira, baita ere, Hondarribiko Kerizpeko lehen eta bigarren sariak; Pasaiako Udalaren Bigarren Mendeurreneko bigarren saria (1970); Zumarragako aire zabaleko pinturaren bigarren saria edo Elias Salaverria Memorialeko lehen saria (1973) eta Elias Salaberria Memorial berean aipamen berezia (1979).

Erakusketak

Bakarkako erakusketak 

 1956an Hondarribiko Oargi Elkartean.
 1957an Irungo Kasinoko Erakusketa Aretoan.
 1958an Irungo Kasinoko Erakusketa Aretoan.
 1960an Irungo Kasinoko Erakusketa Aretoan.
 1960an Leonen
 1963an Bilbon, Espainiako Artisautzako Arte Ederren Aretoetan.
 1965ean, Donostiako Udal Arte Aretoetan.
 1967an, Donostiako Udal Arte Aretoetan.
 1969an, Donostiako Udal Arte Aretoetan.
 1971ean, Gasteizko Olagibel 6ko Kultur Aretoetan.
 1972an, Gasteizko Olagibel 6ko Kultur Aretoetan.
 1974an, Donostiako San Telmo Museoan.
 1974an, Gasteizko Olagibel 6ko Kultur Aretoetan.
 1975ean, Iruñeko Doncel aretoan.
 1975ean, Zaragozako Gambrinus aretoan.
 1975ean, Bilboko Urrutia aretoan.
 1975ean, Gasteizko Tartalo Arte aretoan.
 1976an, Huescako Genero Poza Erakusketa Aretoan.
 1976an, Hondarribiko Artzuko Matxin Udal Aretoan.
 1976an, Gasteizko Luis de Ajuria aretoetan.
 1977an, Santanderreko Informazio eta Turismo Aretoan.
 1978an, Irungo Euskadiko Kutxaren Aretoan.
 1978an, Gasteizko Luis de Ajuria aretoetan.
 1980an, Donostiako San Telmo Museoan.
 1980an, Iruñeko Euskadiko Kutxaren Aretoan.
 1981ean, Gasteizko Luis de Ajuria aretoetan.
 1982an,  Irungo Euskadiko Kutxaren aretoan.
 1983an, Zumarragako Gipuzkoako Kutxaren aretoan.
 1984an, Irungo Euskadiko Kutxaren aretoan.
 1986an, Irungo Euskadiko Kutxaren aretoan.
 1988an, Irungo Euskadiko Kutxaren aretoan.
1990ean, Irungo Euskadiko Kutxaren aretoan.

Talde erakusketak eta ekitaldiak 

 1950ean, Irunen Eskualdeko Artearen I. Erakusketa. E. eta D.
 zenbait urtez, Irunen, San Martzial jaietako erakusketa kolektiboak.
 1956an, Donostiako Udalaren Arte aretoetan Gipuzkoako artista berrien XVIII. Erakusketa.
 1957an, Donostiako Udalaren Arte aretoetan Donostiako Udalak antolatutako Erakusketa - Pintura Lehiaketa.
 1960ko hamarkadan, Valdepeñasko Arte Plastikoen Erakusketa Nazionala.
 1962an, Zaragozan Pintura Bienala.
 1963an, Pintoreen eta Eskultoreen Elkarte Nazionalaren XXXIV. Udazkeneko Aretoa, Madril, Retiro jauregia (hirugarren domina).
 1965ean, Euskal Pinturaren Sari Nagusia, Donostia, Arte Aretoak.
 1965ean, Pintoreen eta Eskultoreen Elkarte Nazionalaren XXXVI. Udazkeneko Aretoa, Madril, Retiro jauregia.
 1971ean, Valdepeñasko Arte Plastikoen Erakusketa Nazionala.
 1971(?)ean, Donostian, Gipuzkoa, bere margolariek ikusia.
 1972an, Espainiako Margolari eta Eskultoreen Elkartearen XLII Udazkeneko Aretoa, Kristalezko Jauregia, Retiroko Parkea, Madril.
 1973an, Euskal Herriko lehen pintura lehiaketa - Museo de Bellas Artes - Bilbo.
 1974(?)an, Gipuzkoa ibiltaria
 (?) "Itsasoa" pintura-lehiaketa
 (?) Gipuzkoako margolariak, "itsas espezialitatea"
 1974an, Pinturako eta Eskulturako Biurteko Plastikoa, "Kordoi Etxea", Gasteiz.
 Amposta Hiria Arte Bienala, birritan.
 1976an, Bilboko Aurrezki Kutxa Munizipalak antolatutako "Bigarren Vasconavarro Pintura Lehiaketa". Bilbo
 1985ean, "Mendia eta bere ingurunea". Donostiko San Telmo Museoan.
 1999an, Irungo Amaia Kulturunean "Bidasoaldeko Margolariak – Pintores del Bidasoa".

Kritikak 
Bere izateko moduak publizitatetik, elkarrizketetatik eta argazkietatik ihes egitera eramaten bazuen ere, prentsan artikulu ugarik ematen zuten bere erakusketen berri, eta arte-kritikak laudorioz erantzun zion bere lanari.

Erreferentziak

Kanpo estekak